
Tlačová správa o cyklotrase Košice –Sárospatak – začatie prác na projekte.

 Na jar roku 2008  začali na Zemplíne maďarské a slovenské obce  pracovať na spoločnej myšlienke vybudovať na tomto úseku cyklotrasu, ktorá by na hlavnej trase spájala  obce na maďarskej aj na slovenskej strane.

Hlavná myšlienka tohto projektu je realizovať  turistiku  prostredníctvom cyklotrasy, a vychutnať si tak krásnu prírodu okolitých obcí.

Cieľom tejto cyklotrasy je slúžit  rozvoju  turistiky, tak pre miestne obyvateľstvo, ako aj pre širokú verejnosť, využiť pohodlnú dopravu, akou je cykloturistika a takto pohodovo a bezpečne tráviť voľný čas. Cyklotrasa bude slúžiť na spájanie ľudí v príhraničných oblastiach a výmenu  skúsenosti  v týchto oblastiach.

Trasa cesty  z Košíc do Čane a zo Sárospataku do Mikóháza sa začala realizovať minulý rok, respektíve už exiztuje  a pokračovalo sa vo výstavbe cez Mikoháza a Fuzeradvany.

Ešte toho roku sa urobil medzi Pálháza a Bószvou spoločný úsek cesty. Cieľom je úseky cesty komplexne zosieťovať cyklotrasou, postupne cez celú Európu spoločnosťou EUROVELO.

Obce Čaňa, Trstené pri Hornáde, Gyňov, Ždaňa, Skároš, Holloháza, Fuzerkomploš, Fuzer a Palháza prijali ponuku a zobrali si za úlohu zrealizovať investičný zámer vybudovania cyklotrasy, v Projekte cezhraničnej spolupráce Maďarsko-Slovensko, ktorý bol nakoniec úspešný a získal podporu NFP z Európskej únie.

Prostredníctvom spomínaného projektu sa postaví takmer 12 km úsek cyklotrasy a  27,5 km úsek tejto trasy bude vybavený orientačnými a informačnými tabuľami pre malý cezhraničný cestovný ruch.

Pri obci Trstené pri Hornáde sa postaví cez rieku Hornád lávka pre peších aj  pre cyklistov.

Súčasťou cyklotrás budú aj 3 odpočívadlá a viac ako 100 tabúľ, ktoré napomôžu lepšej orientácii na tomto úseku.Takto pospájané úseky ciest budú tvoriť súvislú cyklotrasu, ktorej dĺžka bude 72 km a bude prechádzať cez 18 obcí.

Celkové finančné náklady na projekt činia cca 2 milióny Eur, z toho 1,7 mil je zo zdrojov EÚ, a 20 tisíc Eur je z podpory finančných prostriedkov partnerov na oboch stranách  -maďarskej aj slovenskej.

Zvyšné finančné prostriedky sú financie zo samospráv.

V tom istom čase sa s podporou európskych fondov v Maďarsku realizuje projekt cyklotrasy –Nagy Milic okolie a Pusztafalu –Slanská Huta.Táto trasa je tiež turistická cesta, ktorá spája na Slovensku Mikroregión Hornád s cyklotrasou. Súvislá cyklotrasa bude mať dĺžku 200 km a bude prechádzať cez viac ako 30 obcí. Z toho vyplýva, že tu vzniká regionálna cyklistická infraštruktúra s Európskym rozmerom,  ktorá má pozitívny dopad na dynamický rozvoj cykloturistiky . Črtajú sa tu príležitosti na ďalšiu spoluprácu, spoločný rozvoj, spoločný ponukový program služieb pre milovnikov cykloturistiky, s možnosťou prilákania stále viac a viac turistov z okolia.

Investičné práce sa začnú realizovať tohto roku (2010).Pripravené úseky cesty na realizáciu cyklotrasy budú môcť obyvatelia dotknutých obcí a turisti čoskoro využívať. Očakávané ukončenie prác na projekte je koniec roka 2011.  

